OpenLLM-France/wikimedia huggingface dataset:
# Alloysius Agu

Alloysius Uzoma Agu (Lagos, 12 de juliol del 1967) va ser un futbolista nigerià dels anys 80 i 90.

## Biografia

Va néixer el 12 de juliol del 1967 a Lagos. Va jugar 24 partits amb la selecció de futbol de Nigèria, sent el primer porter de la selecció a inicis dels 90. Amb Nigèria va jugar la Copa D'Àfrica de Nacions de 1992, on va ser titular als 4 partits que van jugar, sent eliminats a les semifinals per Ghana. També fou inscrit a la Copa del Món de Futbol de 1994 i a la Copa D'Àfrica de Nacions de 1994 (títol guanyat per Nigèria), on va ser suplent de Peter Rufai. Després de jugar 3 últimes temporades a Turquia, al Kaiserispor, va penjar les botes amb només 30 anys.
Posteriorment va ser entrenadors de porters del Enyimba International FC nigerià, i el 2008 fou va rebre el càrrec d'entrenador de porters de la seva selecció nacional.

## Trajectòria esportiva

* NEPA: 1982-1989
* ACB Lagos: 1990
* MVV: 1990-92
* R.F.C. de Liège: 1992-1994
* Kayserispor: 1994-1997

## Enllaços externs

* (anglès) Perfil del jugador a Turkish Football Federation
# Selecció de futbol de Samoa

La selecció de futbol de Samoa és l'equip nacional de futbol de Samoa i és controlada per la Federació de Futbol de Samoa. La selecció samoana ha participat un cop en la Copa de Nacions de l'OFC, el 2012. Fou conegut com a la selecció de futbol de Samoa Occidental fins al 1997, i és de les seleccions més dèbils de l'OFC. El seleccionador des del 2012 és el samoà Malo Vaga. Samoa juga els seus partits locals principalment a l'Estadi Nacional de Futbol de Samoa.

## Resultats
### Copa del Món

* 1930 a 1990 — No participà
* 1994 — Es retirà
* 1998 a 2014 — No es classificà

### Copa de Nacions de l'OFC

* 1973 a 1980 — No participà
* 1996 a 2008 — No es classificà
* 2012 — Primera fase
* 2016 —

### Jocs del Pacífic

* 1963 a 1975 — No participà
* 1979 — Primera fase
* 1983 — Quarts de final
* 1987 a 2003 — No participà
* 2007 — Primera fase
* 2011 — No participà
* 2015 —

### Copa de Polinèsia

* 1994 — Tercer lloc
* 1998 — Tercer lloc
* 2000 — Tercer lloc

## Enllaços externs

* (castellà) Samoa a la pàgina web oficial de la FIFA Arxivat 2012-06-03 a Wayback Machine.
# Elena Rey

Elena Rey és una violinista gironina. Va ingressar al Conservatori de Música Isaac Albéniz als nou anys i va cursar els estudis superiors al Conservatori Superior de Música del Liceu. Des de llavors, Rey ha estat membre d'orquestres com la Jove Orquestra Nacional de Catalunya, la Jove Orquestra Nacional d'Espanya i forma part de l'Orquestra de Cambra Sony, la Simfònica Freixenet i la Sinfonietta de l'Escola Superior de Música Reina Sofía.

## Referències

* ↑ «L'exalumna Elena Rey, violinista resident en la segona edició del projecte Residències Musicals de la Fundació Catalunya-La Pedrera». Conservatori del Liceu. Arxivat de l'original el 2017-02-24 [Consulta: 24 febrer 2017]. Arxivat 2017-02-24 a Wayback Machine.
* ↑ «La violinista Elena Rey actuarà amb la GIOrquestra en la seva segona gira». Diari de Girona.

## Enllaços externs

* Elena Rey - Lloc web oficial
# Eleccions legislatives neerlandeses de 1963

Les eleccions legislatives neerlandeses de 1963 se celebraren el 15 de febrer de 1963, per a renovar els 150 membres de la Tweede Kamer. Es formà un govern de coalició entre el Partit Popular Catòlic, el Partit Antirevolucionari i la Unió Cristiana Històrica presidit per Victor Marijnen, però va dimitir el 1965 i fou substituït per Jo Cals, qui el 1966 deixà pas a Jelle Zijlstra.

## Resultats

← Eleccions legislatives neerlandeses, 1963 → :
| Partit | Partit | Vots | % | Escons |
| | Partit Popular Catòlic (KVP) | 1.995.352 | 31,9 | 50 |
| | Partit del Treball (PvdA) | 1.753.084 | 28,0 | 43 |
| | Partit Popular per la Llibertat i la Democràcia (VVD) | 643.839 | 10,3 | 16 |
| | Partit Antirevolucionari (ARP) | 545.836 | 8,7 | 13 |
| | Unió Cristiana Històrica (CHU) | 536.801 | 8,6 | 13 |
| | Partit Socialista Pacifista (PSP) | 189.373 | 3,0 | 4 |
| | Partit Comunista dels Països Baixos (KPN) | 173.325 | 2,8 | 4 |
| | Partit Polític Reformat (SGP) | 143.818 | 2,3 | 3 |
| | Boerenpartij (BP) | 133.231 | 2,1 | 3 |
| | Unió Política Reformada (GPV) | 46.324 | 0,7 | 1 |
| Total | Total | 6.419.964 | 95,1 | 150 |

## Enllaços externs

* Resultat de les eleccions de 1963
# Eleccions legislatives neerlandeses de 1982

Les eleccions legislatives neerlandeses de 1982 se celebraren el 21 de maig de 1982, per a renovar els 150 membres de la Tweede Kamer. El partit més votat fou el Partit del Treball (PvdA), però fou la Crida Demòcrata Cristiana (CDA) de Dies van Agt, qui formà un govern de coalició amb VVD. Poc després, però, va dimitir com a primer ministre i cap del partit i fou substituït per Ruud Lubbers

## Resultats

← Eleccions legislatives neerlandeses, 1982 → :
| Partit | Partit | Líder | Vots | % | Escons |
| | Partit del Treball (PvdA) | Joop den Uyl | 2.503.517 | 30,4 | 47 |
| | Crida Demòcrata Cristiana (CDA) | Dries van Agt | 2.420.441 | 29,3 | 45 |
| | Partit Popular per la Llibertat i la Democràcia (VVD) | Ed Nijpels | 1.900.763 | 23,1 | 36 |
| | Demòcrates 66 (D66) | Jan Terlouw | 351.278 | 4,3 | 6 |
| | Partit Socialista Pacifista (PSP) | Fred van der Speck | 187.547 | 2,3 | 3 |
| | Partit Polític Reformat (SGP) | Henk van Rossum | 156.636 | 1,9 | 3 |
| | Partit Comunista dels Països Baixos (CPN) | Ina Brouwer | 147.753 | 1,8 | 3 |
| | Partit Polític dels Radicals (PPR) | Ria Beckers | 136.446 | 1,6 | 2 |
| | Federació Política Reformada (RPF) | Meindert Leerling | 124.235 | 1,5 | 2 |
| | Unió Política Reformada (GPV) | Gert Schutte | 67.163 | 0,8 | 1 |
| | Centrumpartij (CP) | Hans Janmaat | 68.423 | 0,8 | 1 |
| | Partit Popular Evangèlic (EVP) | Cathy Ubels | 56.466 | 0,7 | 1 |
| Total | Total | | 8.273.631 | 81,0 | 150 |

## Enllaços externs

* Resultats de les eleccions de 1982
# Scaphiophryne spinosa

Scaphiophryne spinosa és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Vallan, D., Cadle, J. & Glaw, F. 2004. Scaphiophryne spinosa. Llista Vermella d'Espècies Amenaçades de la UICN 2006. Consulta: 2 de febrer del 2008.
# Elizabeth Françoise Eybers

Elizabeth Françoise Eybers (Klerksdorp, Transvaal, 26 de febrer de 1915 - Amsterdam, 1 de desembre de 2007) és una escriptora sud-africana considerada la primera poeta en llengua afrikaans. Era filla d'un Nederduits-Hervormde (pastor de l'Església Reformada holandesa) i es llicencià en lletres a la Universitat de Witwatersrand. Treballà com a periodista i el 1937 es casà amb l'empresari Albert Wessels. La seva obra ha tingut ressò també als Països Baixos, on residí des que es divorcià, el 1961, fins a la seva mort.

## Obres

* Belydenis in die Skemering ('Confessió en el crepuscle', 1936)
* Die stil avontuur ('L'aventura silenciosa', 1939), de caràcter intimista, fou la seva primera obra important.
* Die ander dors ('L'altra set', 1946)
* Tussensang ('Interludi', 1950)
* Neerslag ('Precipitació', 1958)
* Balans ('Balanç', 1963)
* Kruis of Munt ('Cap o cua', 1973)
* Bestand ('Residu', 1982)
* Versamelde Gedigte ('Poemes reunits', 1990)
* Tydverdryf/Pastime (1996)

## Referències

* ↑ Terblanche, Erika. «Elisabeth Eybers (1915–2007)». LitNet, 24-02-2015. [Consulta: 15 desembre 2020].
* ↑ «Elisabeth Eybers» (en neerlandès). Digitale Bibliotheek voor de Nederlandse Letteren (DBNL). [Consulta: 15 desembre 2020].
* ↑ «Eybers, Elisabeth Françoise (1915-2007)». Huygens ING. [Consulta: 30 juny 2016].
# Modi, el reportatge prohibit

Modi, el reportatge prohibit (títol original en anglès, India: The Modi Question) és una sèrie documental de dues parts del 2023 transmesa per BBC Two sobre el primer ministre indi Narendra Modi i la seva relació amb la minoria musulmana del país. La primera part cobreix els inicis de la carrera política de Modi i el seu paper en els disturbis de Gujarat del 2002, que van tenir lloc quan ell era el primer ministre de Gujarat. Analitza documents trobats per la BBC, inclòs un informe del govern del Regne Unit que afirma que la violència a Gujarat va mostrar «totes les característiques d'una neteja ètnica». La segona part examina les activitats de l'administració de Modi després de la seva reelecció el 2019. Cobreix una sèrie de polítiques controvertides, inclosa la revocació de l'autonomia del Caixmir i una nova llei de ciutadania. També descriu la resposta violenta a les protestes contra les noves lleis i les seqüeles del pogrom de Delhi del 2020. S'ha doblat al català pel programa 30 minuts de TV3, que la va emetre el 31 de març de 2024 en el format resum d'un episodi.
El Govern de l'Índia va prohibir la projecció del documental, descrivint-lo com a «propaganda hostil i escombraries anti-Índia», i va demanar a les xarxes socials que eliminessin fragments del documental compartits pels usuaris. En resposta a la prohibició del govern, la BBC va dir que el documental havia estat investigat «rigorosament» i que representava una «àmplia gamma de veus», incloses les opinions de figures del Partit Bharatiya Janata de Modi. La prohibició va ser eludida amb freqüència i diverses organitzacions estudiantils van realitzar projeccions a diverses parts del país. La prohibició va ser criticada per polítics de l'oposició com censura, i comentaristes i grups de drets humans la van qualificar d'atac a la llibertat de premsa.

## Referències

* ↑ «Under what emergency powers has the BBC documentary on PM Modi been blocked?» (en anglès). The Indian Express, 21-01-2023. Arxivat de l'original el 2023-01-23. [Consulta: 23 gener 2023].
* 1 2 «India invokes emergency laws to ban BBC Modi documentary» (en anglès). The Guardian, 23-01-2023. Arxivat de l'original el 2023-01-23. [Consulta: 23 gener 2023].
* 1 2 Lakshman, Sriram «BBC documentary | Second part of 'The Modi Question' airs in the U.K.» (en Indian English). The Hindu, 25-01-2023 [Consulta: 25 gener 2023].
* ↑ «"Modi, el reportatge prohibit", la violència contra els musulmans a l'Índia, a "30 minuts"». CCMA, 27-03-2024. [Consulta: 29 març 2024].
* ↑ «Why India has banned this documentary about its Prime Minister Narendra Modi» (en anglès). SBS News. [Consulta: 23 març 2023].
* ↑ «India government criticises BBC's Modi documentary» (en anglès). , 20-01-2023 [Consulta: 24 gener 2023].
* ↑ «The Modi Question: Government blocks YouTube videos, tweets sharing BBC documentary on PM Modi». www.dnaindia.com. Arxivat de l'original el 2023-01-23. [Consulta: 23 gener 2023].
* ↑ «India's government scrambles to block a film about Modi's role in anti-Muslim riots». NPR, 25-01-2023. Arxivat de l'original el 2023-01-25. [Consulta: 26 gener 2023].
# Almonacid

«Almonacid» té aquests significats:
* Toponímia:
** Almonacid de la Cuba, municipi a la província de Saragossa (Aragó)
** Almonacid del Marquesado, municipi de la província de Conca, a la comunitat autònoma de Castella-La Manxa
** Almonacid de la Sierra (castellà) o Almonecir de la Sierra (aragonès), municipi a la província de Saragossa (Aragó)
** Almonacid de Toledo, municipi de la província de Toledo a la comunitat autònoma de Castella-La Manxa
** Almonacid de Zorita, municipi de la província de Guadalajara, a la comunitat autònoma de Castella-La Manxa
** Algimia de Almonacid, municipi del País Valencià de la comarca de l'Alt Palància
** Vall de Almonacid, municipi del País Valencià que es troba a la comarca de l'Alt Palància
* Miscel·lània:
** Batalla d'Almonacid, batalla de la guerra del Francès
** Sebastián de Almonacid (Torrijos o Almonacid de Toledo, 1460 - 1526), escultor
# Eleccions al Parlament del Regne Unit de 2010

Les eleccions al Parlament del Regne Unit de 2010 es van celebrar el 6 de maig de 2010 al Regne Unit. El Partit Conservador de David Cameron va assolir la victòria amb 306 escons i un creixement de 103 escons respecte als resultats de 2005, però amb un marge de només 48 escons per sobre del Partit Laborista, que havia guanyat el 2005.
Es formà un govern de coalició entre els Conservadors i els Liberal Demòcrates, amb Cameron de primer ministre i Nick Clegg com a viceprimer ministre.

## Referències

* ↑ Aranda, Quim. «Guanya Cameron, però sense majoria absoluta - 07 maig 2010». El Punt Avui. [Consulta: 7 febrer 2021].
* ↑ «Cameron tendeix la mà a Clegg». Regió7. [Consulta: 7 febrer 2021].
* ↑ «David Cameron, nou primer ministre del Regne Unit en coalició amb els liberaldemòcrates». 324.cat, 11-05-2010. [Consulta: 7 febrer 2021].
# Els principiants

Els principiants (títol original: Absolute Beginners) és una pel·lícula musical britànica realitzat l'any 1986 per Julien Temple, adaptació de la novel·la de Colin MacInnes. Ha estat doblada al català.

## Argument

El 1958, una nova joventut emergeix. La guerra ha acabat però els Beatles i els Rolling Stones no han arribat encara. El jazz és a poc a poc reemplaçat pel rock'n'roll i els disturbis racials sacsegen els barris populars de Londres. En aquest context, el jove fotògraf Colin s'enamora de l'estilista Crepe Suzette que només pensa en la seva carrera.

## Repartiment

* Patsy Kensit: Crepe Suzette
* Eddie O'Connell: Colin (el narrador)
* David Bowie: Vendice Partners
* James Fox: Henley de Mayfair
* Robbie Coltrane: Mario
* Bruce Payne: Flikker
* Graham Fletcher-Cook: El magic
* Sade Adu: Athene Duncannon
* Ray Davies: Pare
* Lionel Blair: Harry Charms
* Steven Berkoff: El fanàtic
* Ronald Fraser: Amberley Drove

## Banda original

La banda original de la pel·lícula, comercialitzada l'abril de 1986, està constituïda de diverses peces del compositor Gil Evans i de diversos artistes (alguns actuant en la pel·lícula). Les cançons Absolute Beginners de David Bowie i Have You Ever Had It Blue? de The Style Council, tretes en singles, són èxits.
* Absolute Beginners — David Bowie - 8:03
* Killer Blow — Sade - 4:37
* Have You Ever Had It Blue? — The Style Council - 5:37
* Quiet Life — Ray Davies - 2:56
* Va Va Voom — Gil Evans - 3:26
* That's Motivation — David Bowie - 4:14
* Having It All — Eighth Wonder featuring Patsy Kensit - 3:08
* Rodrigo Bay — Working Week - 3:32
* Selling Out — Slim Xaval - 3:36
* Riot City — Jerry Dammers - 8:29
* Boogie Stop Shuffle (Rough And The Smooth) — Gil Evans - 3:00
* Ted Ain't Ded — Tenpole Tudor - 2:35
* Volare (Nel Blu Dipinto Di Blu) — David Bowie - 3:13
* Napoli — Clive Langer - 4:08
* Little Cat (You've Never Had It So Good) — Jonas - 2:19
* Better Git It In Your Soul (The Hot And The Cool) — Gil Evans - 1:49
* So What? (versió lírica) — Smiley Cultura - 4:18
* Absolute Beginners (Refrain) — Gil Evans - 1:41
* Els títols 11 a 18 són absents de la versió vinil.

## Al voltant de la pel·lícula

La manca d'èxit de la pel·lícula, compartida amb Missió i Revolution, serà la ruïna de la companyia Goldcrest Films.
El cantant David Bowie, que interpreta un dels principals papers, també va compondre una part de la banda original. D'aquí l'origen dels títols Absolute beginners i That's motivation que interpreta. En relació amb el seu paper, David Bowie confessa haver « adorat fer aquest cabronàs cínic ».
Ray Davies, membre del grup britànic The Kinks, forma part del casting d'Absolute beginners. Encarna el personatge d'Arthur, picada d'ull al títol d'un dels àlbums dels Kinks.
La pel·lícula és citada al començament de The Player quan un dels personatges fa referència al travelling "tota bellesa" que obre la pel·lícula.

## Referències

* ↑ Walker p33
* ↑ Walker p54
* ↑ esadir.cat. Els principiants. esadir.cat.
* ↑ «Absolute Beginners». The New York Times.
# Almoineria Apostòlica

L'Almoineria Apostòlica (en llatí: Eleemosynaria Apostolica) és una institució relacionada amb la Santa Seu, definida per l'article 193 de la constitució apostòlica Pastor Bonus i exerceix en nom del Papa, l'assistència als pobres i està subjecta directament a ell.

## Història

L'origen de l'Almoineria es remunta als primers segles de l'Església, quan els diaques i familiars del Papa eren els responsables de la distribució d'almoines. Un butlla d'Innocenci III cita l'almoiner com una posició existent, mentre que la capellania apostòlica s'erigeix formalment per Gregori X en segle xiii.
Després del pontificat de Lleó XIII l'almoiner també és responsable de concedir les benediccions apostòliques en pergamí mitjançant l'autenticació de la signatura. Totes les ofertes rebudes pels documents de benedicció es deleguen en la caritat del Papa, gestionats per l'almoiner.

## Competències

L'Almoineria té la tasca d'estendre les benediccions apostòliques en nom de Papa, amb motiu d'esdeveniments especials que poden afectar les ordres sagrades jubileus sacerdotals, casaments ianiversaris de les associacions catòliques. S'envien generalment a través de pergamins o diplomes arran d'una sol·licitud per escrit. Amb els ingressos, juntament amb altres ofertes, s'assignen fons reservats a les donacions modestes destinades a casos individuals d'indigència reportats per les diferents diòcesis.

## Cronologia d'almoiners

* Arquebisbe Frédéric-François-Xavier Ghislain de Mérode (10 de juliol de 1866 - 11 de juliol de 1874)
* Arquebisbe Augusto Silj (22 de desembre de 1906 - 6 de desembre de 1916 nomenat vicecamarleng de la Cambra Apostòlica)
* Arquebisbe Giovanni Battista Nasalli Rocca di Corneliano (6 de desembre de 1916 - 21 de novembre de 1921 nomenat Arquebisbe de Bolònia)
* Arquebisbe Carlo Cremonesi (29 de desembre de 1921 - 16 de desembre de 1935 creat cardenal)
* Arquebisbe Giuseppe Migone (19 de desembre de 1935 – 1 de gener de 1951)
* Arquebisbe Diego Venini (12 de gener de 1951 - 16 de desembre de 1968)
* Arquebisbe Antonio Maria Travia (16 de desembre de 1968 - 23 de desembre de 1989)
* Arquebisbe Oscar Rizzato (23 de desembre de 1989 - 28 de juliol de 2007)
* Arquebisbe Félix del Blanco Prieto (28 de juliol de 2007 - 3 de novembre de 2012)
* Arquebisbe Guido Pozzo (3 de novembre de 2012 - 3 d'agost de 2013 nomenat secretari de la Comissió Pontifícia Ecclesia Dei)
* Arquebisbe Konrad Krajewski, des del 3 d'agost de 2013

## Referències

* ↑ La constitution apostolique Pastor Bonus al web del Vaticà

## Enllaços externs

* Almoineria Apostòlica a www.catholic-hierarchy.org
* L'Almoineria Apostòlica al web del Vaticà
# Sent Alari de la Vit

Sent Alari de la Vit (en francès Saint-Hilaire-de-Lavit) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Molí de les Vinyes

El Molí de les Vinyes és una obra d'Argençola (Anoia) inclosa a l'Inventari del Patrimoni Arquitectònic de Catalunya.

## Descripció

Poc queda del que havia estat molí-casa, si veu però, el seu cacau i el que havia sigut bassa, actualment sembrada.
Actualment és un habitatge. En el seu interior s'hi pot observar la volta ogival, una mola i restes de la farinera. Alhora s'observa l'antic accés al molí que actualment està soterrat

## Referències

* 1 2 «Molí de les Vinyes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 gener 2019].
# Molí de marea de Corroios

El Molí de marea de Corroios, també anomenat Molí do Castelo, és un molí construït al 1403 per ordre de Nuno Álvares Pereira.
Donat al Convent do Carmo (Lisboa), s'amplià a la primeria del segle xviii després d'haver sofert grans danys pel terratrèmol de 1755. Durant l'extinció dels ordes religiosos, el molí s'incorporà a la Hisenda Nacional i fou adquirit, al 1836, per João Luís Lourenço.
En l'inici del s. XX el molí s'emprà també per a esclofollar l'arròs.
El 1980 el comprà la Cambra Municipal de Seixal, que el restaurà i l'obrí al públic com a part del seu Ecomuseu Municipal.
El Molí de Corroios és dels pocs que es manté en funcionament a l'àrea de l'estuari del Tejo.

## Referències

* ↑ «Moinho de Maré de Corroios», in Metrópoles.
# Els Quadrells

Els Quadrells és una entitat de població (13 habitants el 1960) del municipi de La Molsosa, a la comarca catalana del Solsonès.
Es tracta d'un petit nucli agrupat situat dalt d'un petit turó que es troba entre els 550 i els 561 m. d'altitud a tocar (marge sud) de la carretera que mena de Calaf a La Molsosa de la qual es troba a 2,5 km cap a ponent. Aquest turó es troba entre el torrent dels Quadrells (al nord) i el torrent Sec (al sud)

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
# Mont Chown

El Mont Chown és una muntanya de les Canadian Rockies, a la província d'Alberta, al Canadà. El cim s'eleva fins als 3.316 msnm i té una prominència de 1.746 metres. Es troba a l'extrem nord-oest del Parc Nacional de Jasper, a la frontera amb el Willmore Wilderness Park. Porta el nom del reverend Samuel Dwight Chown.
La primera ascensió del cim la feren G. Hargeaves i W. Putman el 1924.

## Referències

* ↑ «Mount Chown - Peakbagger.com». [Consulta: 1r maig 2024].
* ↑ «British Columbia and Alberta: The Ultra-Prominence Page». Peaklist.org. [Consulta: 11 novembre 2012].
* 1 2 «Mount Chown». [Consulta: 1r maig 2024].
* ↑ Place-names of Alberta. Ottawa: Geographic Board of Canada, 1928, p. 34.
# Sent Matre

Sent Matre (en francès Saint-Matré) és un antic municipi francès, situat al departament de l'Òlt i a la regió d'Occitània.
El municipi tenia Sent Matre com a capital administrativa, i també comptava amb els agregats de los Boissons, Vidon, Sèrras, Colorgas i Mostanç.
El 2019 es va fusionar amb els municipis veïns de lo Bolben, Fargas i Sauç per a formar el municipi de Lo Bolben, Fargas, Sent Matre e Sauç.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 165 | 185 | 137 | 139 | 151 | 122 | 132 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Bessières | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 26 octubre 2010].
# Mont Cil·lene

El Mont Cil·lene (en grec: Κυλλήνη, modernament també Ζήρια, Zíria) és una muntanya del Peloponnès, la segona més alta de la península amb 2,374 msnm. Està situada dins de la unitat perifèrica de Coríntia, però a la frontera entre les antigues fronteres entre Acaia i Arcàdia. A l'antiguitat era famosa perquè era el lloc on es deia que havia nascut el déu Hermes.
El Cil·lene era una muntanya important en l'imaginari mitològic i literari greco-romà, principalment perquè era el lloc de naixement del déu Hermes, motiu pel qual sovint rebia l'epítet de Cil·leni. Els antics consideraven que era la més alta del Peloponnès, en realitat uns trenta metres més baixa que el Taíget. Al cim de la muntanya hi tenia un temple dedicat, que en temps de Pausànies estava en ruïnes.

## Referències

* 1 2 Smith, William (ed.). «Cyllene». Dictionary of Greek and Roman Geography (1854). [Consulta: 30 gener 2021].
# Epiplatys sangmelinensis

Epiplatys sangmelinensis és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Gabon, República del Congo, Camerun i Guinea Equatorial.

## Referències

* ↑ AQUATAB.NET
* 1 2 «Epiplatys sangmelinensis» (en anglès). Fishbase.

## Bibliografia

* Ahl, E. 1928. Beiträge zur Systematik der afrikanischen Zahnkarpfen. Zool. Anz. v. 79 (pt 3/4): 113-123.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Serra de Montdeví

La serra de Montdeví és una serra situada al municipi d'Os de Balaguer a la comarca del Noguera, amb una elevació màxima de 1014 metres.

## Referències

* ↑ Cortès, Manuel. El Montsec i muntanyes veïnes : guia excursionista. Lleida: Centre Excursionista de Lleida, 1984. ISBN 84-398-2235-9.
# Serra de Montclús

La Serra de Montclús és una serra situada al municipi d'Àger a la comarca de la Noguera, amb una elevació màxima de 1.025 metres.

## Referències

* ↑ Cortès, Manuel. El Montsec i muntanyes veïnes : guia excursionista. Lleida: Centre Excursionista de Lleida, 1984. ISBN 84-398-2235-9.